Степан Раевский чужис Вӧлӧгда губерняын Яренск уездса (ӧні — Сыктыв районса) Межадор сиктын 1918 вося косму тӧлысь 21 лунӧ. 1938 воын помаліс Коми канмуса педагогика институтысь история-филология факультет. Распределение серти уджаліс Изьва районысь Мокчойса шӧр школаын велӧдысьӧн. Ветліс Айму вӧсна Ыджыд тыш вылӧ. Война бӧрын вӧлі ВКП(б)-са Коми обкомын инструкторӧн. 1949 воын локтіс Коми небӧг лэдзанінӧ редакторӧн. Регыдъя кадӧн лои медшӧр редакторӧн, а 1958 восянь — директорӧн.